జామీ హౌ

జామీ మైఖేల్ హౌ (జననం 1981, మే 19) న్యూజీలాండ్ మాజీ క్రికెటర్. న్యూజీలాండ్ తరపున టెస్ట్ మ్యాచ్, వన్ డే ఇంటర్నేషనల్, ట్వంటీ 20 ఇంటర్నేషనల్ క్రికెట్ ఆడాడు. న్యూజీలాండ్ దేశవాళీ క్రికెట్‌లో సెంట్రల్ డిస్ట్రిక్ట్‌లకు ఆడుతూ కెప్టెన్‌గా కూడా ఉన్నాడు. కుడిచేతి వాటం ఓపెనింగ్ బ్యాట్స్‌మన్ గా, అప్పుడప్పుడు ఆఫ్ స్పిన్ బౌలర్ గా రాణించాడు. 2000-2001లో ఫస్ట్-క్లాస్ అరంగేట్రం చేసాడు, 2005-2006లో అంతర్జాతీయ అరంగేట్రం చేశాడు.

 జననం, విద్య 
జామీ మైఖేల్ హౌ 1981, మే 19న న్యూజీలాండ్ లో జన్మించాడు. పామర్‌స్టన్ నార్త్ బాయ్స్ హైస్కూల్‌లో చదివాడు.

 దేశీయ క్రికెట్ 
2013లో, నార్తర్న్ డిస్ట్రిక్ట్స్‌తో జరిగిన లిస్ట్ ఎ క్రికెట్ మ్యాచ్‌లో 138 బంతుల్లో 222 పరుగులు చేశాడు. లిస్ట్ ఎ క్రికెట్ చరిత్రలో అత్యధిక స్కోరు చేసిన రెండో ఆటగాడిగా నిలిచాడు.

 అంతర్జాతీయ క్రికెట్ 
2005 డిసెంబరు 31న క్వీన్స్‌టౌన్‌లో శ్రీలంకతో జరిగిన వన్డే ఇంటర్నేషనల్ మ్యాచ్‌లో అంతర్జాతీయ క్రికెట్ లోకి అరంగేట్రం చేశాడు.

2008లో నేపియర్‌లో ఇంగ్లాండ్‌పై 340 పరుగుల భారీ స్కోరును ఛేదించడంలో 116 బంతుల్లో 139 పరుగులు చేశాడు, ఇది అతని తొలి వన్డే సెంచరీ. న్యూజీలాండ్ ఇన్నింగ్స్‌లోని రెండో చివరి బంతికి రనౌట్ అయ్యాడు. చివరికి మ్యాచ్ టై అయింది.

పీటర్ ఇంగ్రామ్‌తో కలిసి 2012 (201)లో టీ20 క్రికెట్‌లో రికార్డు ఓపెనింగ్ స్టాండ్‌ను నెలకొల్పాడు.

2006 మార్చి 9న వెస్టిండీస్‌తో జరిగిన మొదటి టెస్ట్‌లో ఓపెనింగ్ బ్యాట్స్‌మన్‌గా తన టెస్టు అరంగేట్రం చేయడానికి కూడా ఎంపికయ్యాడు. మొదటి కొన్ని మ్యాచ్‌లలో ఆడాడు, మొదటి పది ఇన్నింగ్స్‌లలో యాభైకి చేరుకోలేకపోయాడు. 2006 చివరిలో జట్టు నుండి తొలగించబడ్డాడు. 2007 మార్చి - 2008లో టెస్టులకు తిరిగి వచ్చిన తర్వాత, హామిల్టన్‌లో ఇంగ్లాండ్‌తో జరిగిన మొదటి టెస్ట్‌లో 92 పరుగులతో తన మొదటి అర్ధ సెంచరీని నమోదు చేశాడు. కొన్నినెలలతర్వాత లార్డ్స్‌లో రెండో ఇన్నింగ్స్‌లో 68 పరుగులు చేయడం న్యూజీలాండ్‌కు టెస్ట్ మ్యాచ్‌ను కాపాడేందుకు పునాది వేసింది.

 మూలాలు 

 బాహ్య లింకులు 

 https://www.nzcpa.co.nz/news/jamie-how-to-retire-after-ford-trophy-competition 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1981 జననాలు